  Майя Бывальцева Можгаысь агропромышленной колледжын «Образование» йӧскалык ӵектос улсын вить выль мастерскойёс усьтӥзы. Со сярысь Удмуртиысь тӧролэн но кивалтэтлэн пресс-службазы ивортӥз. «Ветеринария», «Геномная инженерия», «Эксплуатация сельскохозяйственных машин», «Сельскохозяйственные биотехнологии», «Сити-фермерство» мастерскойёсын егитъёс тодон-валанъёссэс уж вылын эскерыны быгатозы. Туэ милям шор ёзо ӧнер дышетсконниослэн ваньбурлыказы шӧдскымон коньдон инъяське. Вить ужъюртъёс 152 миллион манетлэсь трос грантъёс басьтӥзы. Ӧнер дышетсконниосмы бадӟым луонлыкъёссы вань шуыса возьматӥзы. Можгаысь агропромышленной колледжын мастерскойёс кылдытыны 50 миллион манетлэсь трос коньдон висъямын. Со федерал коньдон но, элькун коньдэт но, аслаз ужъюртлэн но коньдонэз Светлана Болотникова, Удмуртиысь дышетонъя но тодосъя министрКолледжлэн кивалтӥсез Наиль Камальтдинов верамъя, мастерскойёс WorldSkills движенилэн стандартъёсызъя лэсьтэмын. Шуркынмон пумозь элькунысь эшшо куиняз шор ёзо ӧнер дышетсконниосын 15 мастерскойёс ужаны кутскозы. Тодэ вайытом, 2021-тӥ арын выль мастерскойёс Удмуртиысь мерлыкъя но педагогикая элькун колледжын но Совето Союзлэн Героезлэсь Ф. А. Пушиналэсь нимзэ нуллӥсь элькун эм колледжын усьтозы. 2024-тӥ арозь элькунын туала куронъёслы тупась 50 мастерскойёс кылдытыны кулэ.  Тегъёс: Дышетон Можга Удмуртия шорёзоӧнердышетсконниос СветланаБолотникова  